armvectores/hy_wikipedia_2023 huggingface dataset:
Logitech

Logitech International S.A. (կարճ տարբերակով Logitech կամ Logi), շվեյցարական կազմակերպություն, որը զբաղում է համակարգչային սարքերի և խաղային սարքավորումների արտադրությամբ։ Շտաբ-կայանները գտնվում են՝ Լոզանում (Շվեյցարիա) և Նյուարկում (Կալիֆոռնիա)։ Ընկերության անվանումը՝ Logitech առաջացել է ֆրանսերեն «logiciel» բացից, որը բառացիորեն թարգմանաբար նշանակում է «ծրագրային ապահովում»։


== Պատմություն ==

Ընկերությունը հիմնադրվել է 1981 թվականին Շվեյցարական Ապպլզ փոքրիկ քաղաքում, Դանիել Բորելի, Պերլուիձի Զապակոստաի և Ջակոմո Մարինիի կողմից։
Իր ձևավորման տարիներին կազմակերպության գրասենյակը տեղակայված է եղել Սիլիկոնյան հովտում գտնվող Կալիֆոռնիա նահանգում գտնվող Պալո Ալտո քաղաքի 165 համալսարանական պողոտայում։
2007 թվականին Hillcrest Labs լիցենզավորված կենտրոնում, Logitech-ը ստեղծեց MX Air Mouse-ը, որը թուլյ էր տալիս կառավարել համակարգիչը բացառապես ժեստերի միջոցով։
2008 թվականի դեկտեմբերին Logitech-ը հայտարարեց, որ սկսած 1985 թվականից նրանք թողարկել են ավելի քան մեկ միլիարդ համակարգչային մուկ։
2011 թվականի հուլիսին Logitech-ը ձեռք բերեց Mirial բջջային պրովայդերը։
2013 թվականի հունվարին, Բրեքեն Դարրելլը դարձավ Logitech-ի գլխավոր կառավարիչ ։
2016 թվականի ապրիլին, ընկերությունը համաձայնվեց որպես տուքանք վճարել 7,5 մլն դոլլար տուգանք, քանի-որ ընկորությունը սխալ էր ներկայացրել 2011 թվականի ֆինանսական տարվա արդյունքները կատարելով որոշ հաշվապահական խախտումներ։
2015 թվականի սեպտեմբերի 15-ին, Logitech-ը հայտարարեց, որ Մադ Քաթզից 13 միլլինոն դոլլար գնել է Saitek բրենդը։
2017 թվականի օգոստոսի 11-ին, Logitech-ը 85 միլլիոն դոլլարով գնեց Astro Gaming-ը, որը զբաղվում էր պրֆֆեսիոնալ խաղային պարագաների արտադրությամբ։
2019 թվականի Logitech-ը գնեց Streamlabs-ը։


== Ապրանքներ ==
Ստեղնաշարներ, համակարգչային մկներ (լարով, անլար, Bluetooth-մոդելներ)
Վեբ-տեսախցիկներ
Surround Sound 2.0, 2.1 և 5․1 համակարգով աշխատող ձայնակիչներ։ Ինչպես նաև թողարկում է դոկ-կայաններ iPod-ի, PSP-ի համար։
Սարքավորումներ PC և Mac, Xbox 360 և PS2/PS3 համար։
Ականջակալներ։
Աքսեսուարներներ Ipod-ի, MP3-ձայնարկիչների և բջջային հեռախոսների համար։
Logitech Harmony-ի հեռակառավարման ունիվերսալ վահանակ
Անլար երաժշտական համակարգեր
io2 Digital Writing System
«Playgear» հավաքածու, որ բաղկացած է Playstation Portable-ի համար նախատեսված աքսեսուարներից
Գեյմերների համար նախատեսված սարքեր


== Գրասենյակներ ==
 Լոզան, Շվեյցարիա
 Նյուարկ, Կալիֆորնիա
 Հոնկոնգ, Չինաստան
 Սուչժոու, Չինաստան
Սինրուժու, Թայվան
 Տոկիո, Ճապոնիա


== Ծանոթագրություններ ==
Քարավան (Մարաշի գավառ)

Քարավան, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Զերնոգրադի շրջան

Զերնոգրադի շրջան (ռուս.՝ Зерноградский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Զերնոգրադ քաղաքը։ Տարածքը կազմում է 2 663 կմ², բնակչությունը՝ 59,957 հզ. (2010 թ. տվյալներով)։ Շրջանի մեջ է մտնում 1 քաղաքային և 8 գյուղական համայնք։
(7823) 1991 PF10

(7823) 1991 PF10, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 7-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,148724 ա. մ., առավելագույնը մոտենում է 2,0003 ա. մ. հեռավորության վրա և հեռանում 2,2972 ա. մ.։ Արեգակի շուրջ մեկ ամբողջական պտույտ է կատարում 1150,45 երկրային օրվա ընթացքում, իր ուղեծրով շարժվելով միջինում 0,31292 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7823) 1991 PF10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվարս դ'Ուրժել

Իվարս դ'Ուրժել (իսպ.՝ Ibars de Urgel), մունիցիպալիտետ Իսպանիայում։ Գտնցում է Լիեյդա պրովինցիայում, Կատալոնիա ինքնավար համայքնի կազմում։
Տարածքը կազմում է 24,3 կմ²։ Բնակչությունը՝ 1716 մարդ։


== Արտաքին հղումներ ==
Página oficial del Ayuntamiento
Información de la Generalitat de Catalunya Archived 2007-03-11 at the Wayback Machine.
Información del Institut d’Estadística de Catalunya
Աստերոիդների ցանկ (146801-146900)

Աստերոիդների ցանկ (146701-146800)  • Աստերոիդների ցանկ  • Աստերոիդների ցանկ (146901-147000)
 Աստերոիդների ցանկ (146701-146800)  • Աստերոիդների ցանկ  • Աստերոիդների ցանկ (146901-147000)
Պորտոկանոնե

Պորտոկանոնե (իտալերեն՝ Portocannone), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 2544 մարդ, բնակչության խտությունը կազմում է 212 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 86045, հեռախոսային կոդ՝ 0875։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 0874 59931
Գլխավոր կայք՝ http://www.comune.portocannone.cb.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոկցիդիոզ

Կոկցիդիոզ, կենդանիների, հազվադեպ՝ նաև մարդկանց հիվանդություն։ Հարուցիչը կոկցիդիաներն են (միաբջիջ մակաբույծ կենդանիներ)։


== Մարդկանց մոտ ==
Մարդկանց կոկցիդիոզ առաջացնում են Isospora belli և Isospora hominis մակաբույծները։ Վարակը տեղի է ունենում, երբ սննդի և ջրի հետ օօցիստները ընկնում են մարսողական ուղիները։ Յուրաքանչյուր հասուն օօցիստ պարունակում է 8 սպորոգոիտ, որոնք մարդու աղիներում դուրս են զալիս օօցիստից, տեղադրվում էպիթելային բջիջներում, քայքայում այն, առաջացնում բորբոքումներ, հազվադեպ՝ խոցեր։ Նկատվում է տենդ (մինչև 39 °C), ախորժակի անկում, թուլություն, լուծ։
Բուժումը՝ սուլֆանիլամիդներ և հակապրոտոզոային միջոցներ։ Կանխարգելումը՝ հիգիենայի կանոնների պահպանում։


== Կենդանիների մոտ ==
Կենդանիներից կոկցիդիոզով հիվանդանում են խոշոր և մանր եղջերավորները, խոզերը, ճագարները, շները, գյուղատնտեսական թռչունները (հավերը, հնդկահավերը, սագերը, բադերը), քաղցրահամ ջրերի և ծովերի ձկները, ինչպես նաև վայրի կաթնասունները և թռչունները։
Տարածված է գրեթե ամենուր, մեծ վնաս է պատճառում հատկապես թռչնաբուծությանը և ճագարաբուծությանը։ Սովորաբար կոկցիդիոզը բռնկվում է գարնանը և աշնանը։ Վարակի աղբյուրներն են՝ օօցիստներով աղտոտված խոտը, հողը, ցամաքարը, խմելու ջուրը ևն։ Բնորոշ նշաններն են՝ ընկճվածություն, ախորժակի անկում, հյուծում, լուծ, երբեմն՝ կաթված, մկանային ցնցում։ Հիվանդ կենդանիներին մեկուսացնում են։ Բուժական և կանխարգելիչ նպատակով օգտագործում են կոկցիդին, սուլֆանիլամիդային պատրաստուկներ, բարելավում կերակրումը և խնամքը, պահպանում անասնաբուժա-սանիտարական և զոոհիգիենիկ կանոնները։
Անդրիա Դելիբաշիչ

Անդրիա Դելիբաշիր (սերբ.՝ Andrija Delibašić / Андрија Делибашић, ապրիլի 24, 1981(1981-04-24), Նիկշիչ, ՀՍՖՀ), չեռնոգորյացի ֆուտբոլիստ, հարձակվող։


== Կարիերա ==


=== Ակումբային ===
Դելիբաշիչը իր ֆուտբոլային կրթությունը ստացել է «Պարտիզան ՖԱ» դպրոցում։ Այնտեղ խաղալով երեք ու կես մրցաշրջան, 2004 թվականին տեղափոխվեց «Մալորկա» ակումբ, բայց չի ամրապնդվել նրա կազմում։ Մինչև 2008 թվականը նա վարձավճարով խաղացել է տարբեր ակումբներում․ պորտուգալական «Բրագա»֊յում, «Բենֆիկա»֊յում, «Բեյրա Մար»֊ում, իսպանական «Ռեալ Սոսյեդադ» և հունական АЕК։ 2008 թվականին տեղափոխվեց «Էրկուլես», սկսած 2010 թվականից ելույթ է ունենում «Ռայո Վալեկանո»֊յում։


=== Հավաքականում ===
Ելույթ է ունեցել Սերբիա և Չեռնոգորիայի երիտասարդական հավաքականում, որը 2004 թվականին մասնակցել է Աֆինայում Օլիմպիական խաղերին, որտեղ հայտնվել էր ի շնորհիվ Եվրոպայի առաջնությունում վաստակած արծաթե մեդալի։
Սերբիա և Չեռնոգորիա միության անկումից հետո Դելիբաշիչը որոշեց խաղալ նորաստեղծ Չեռնոգորիայի հավաքականում, սակայն 2007 թվականի մարտի 24֊ին կայացած թիմի առաջին խաղում նա չխաղաց, այնպես, ինչպես նաև չհայտնվեց նույնիսկ հրավիրված ֆուտբոլիստների ցանկում։ Նա չկարողացավ կապվել Չեռնոգորիական ֆուտբոլային միության ներկայացուցիչների հետ մինչև հանդիպումը և հարցնել հավաքականում հանդես գալու իրավունքի մասին։ Դելիբաշիչը սպառնացել է մերժել հավաքականի մյուս հրավերները, եթե նրան չհրավիրեին հաջորդ մարզական հավաքին։
2009 թվականի հոկտեմբերի 10֊ին Դելիբաշիչը հավաքականում նշեց իր դեբյուտային հանդիպումը, խաղալով Վրաստանի հավաքականի դեմ։ Դեբյուտը մեծ հաջողությամբ պսակվեց․ Դելիբաշիչը, 71֊րդ րոպեին դուրս գալով փոխարինման, ընամենը 7 րոպե անց խփեց իր առաջին գոլը, իսկ Չեռնոգորիան հաղթեց 2֊1 հաշվով, հենց ի շնորհիվ Անդրեի։ 2011 թվականի հոկտեմբերի 7֊ին Անգլիայի հավաքականի դեմ խաղում Դելիբաշիչը դարձավ իսկական հերոս․ 80֊րդ րոպեին դուրս գալով խաղադաշտ, երկրորդ խաղակեսի առաջին ավելացված րոպեին գրավեց անգլիացիների դարպասը և չեռնոգորիացիներին բերեց սենսացիոն ոչ֊ոքի արդյունք, որը թույլ տվեց թիմին դուրս գալ Եվրո 2012։


== Անձնական կյանք ==
Ամուսնացած է Միլիցա անունով աղջկա հետ։


== Ծանոթագրություններ ==


== Արտաքին հղումներ ==
Անդրիա Դելիբաշիչ պրոֆիլը BDFutbol կայքում
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Ֆուտբոլիստի էջը soccerway.com կայքում(անգլ.)
Օդերադի (գյուղ, Կիվերցիի շրջան)

Անվան այլ կիրառումների համար տե՛ս՝ ՕդերադիՕդերադի (ուկրաիներեն՝ Одеради), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1557 թվականին։
2001 թվականի տվյալներով Օդերադի գյուղում բնակվում էր 356 մարդ։ Բնակավայրը զբաղեցնում է 1625 կմ² տարածք։ Բնակչության խտությունը կազմում էր 219,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսիդա (Ամենհոտեպ III-ի դուստր)

Իսիդա կամ Ասետ (անգլ.՝ Iset, մ.թ.ա. 14-րդ դար, Թեբե - անհայտ), եգիպտական արքայադուստր։ 


== Ընտանիք ==
Հանդիսացել է հին եգիպտական փարավոն Ամենհոտեպ III-ի  ու վերջինիս մեծ թագուհի Տիյայի դուստրերից մեկը։ Փարավոն Էխնաթոնի քույրն էր, որի մյուս եղբայրը թագաժատանգ Թութմոսն է եղել։ Թութանհամոնի հորաքույրն էր։ 
Անունն առաջացել է եգիպտական Իսիս աստվածուհու անունից։ Հնարավոր է, որ նա արքայական զույգի երկրորդ դուստրն է եղել Սիտամոնից հետո և իր հոր կառավարման 34-րդ տարում դարձել է վերջինիս կինը՝ երկրորդ սեդ փառատոնի շրջանակներում։ 
Պատկերվել է Սոլեբի տաճարի վրա ծնողների ու քրոջ՝ Հենուտանեբի հետ, ինչպես նաև այժմ Նյու Յորքի Մետրոպոլիտեն թանգարանում գտնվող սերդոլիկե ափսեի վրա՝ նույն քրոջ հետ ծնողների դիմաց կանգնած։ Գուրոբում հայտնաբերված մի տուփ և մի զույգ սուրմայի ամանները հավանաբար պատկանել են նրան։ 
Հոր մահից հետո նրա մասին այլևս չի հիշատակվել։ 


== Ծանոթագրություններ ==
Կենդանաբանական թանգարան (այլ կիրառումներ)

Կենդանաբանական թանգարան, կարող է վերաբերել՝

Կենդանաբանական թանգարան - գիտական և մշակութային-լուսավորական հիմնարկություններ, որտեղ ցուցադրվում են կենդանական աշխարհի նմուշները հատուկ հեղուկներում կամ խրտվիլակների, Կմախքի ձևով, ինչպես նաև կենդանիների եղջյուրներից, ոսկրերից, խեցիներից պատրաստված իրեր
Կենդանաբանական թանգարան - Ռուսաստանի ամենահիտ կենդանաբանական թանգարան
Պեյրուս

Պեյրուս (ֆր.՝ Peyrusse), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 168 մարդ, բնակչության խտությունը` 5.74 մարդ/կմ²։ Բնակավայրը զբաղեցնում է 29.26 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 65 կմ հարավ, Օրիյակ քաղաքից` 60 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 100 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 21։ Ակտիվության ցուցանիշը կազմում է 79,0 %։ 79 աշխատունակ մարդկանցից աշխատել է 78 անձ (42 տղամարդ և 36 կին)։ Գործազուրկ են եղել 1 անձ (1 տղամարդ և 0 կին)։ 21 անաշխատունակներից 2-ը եղել են աշակերտներ կամ ուսանողներ, 13-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (417)

Ժողովածու (417), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 417 թվի տակ։ Ձեռագիրը գրվել է 17-րդ դարում Բասիլ գրիչի կողմից։ Ունի 24.5x17 չափս։ Ձեռագիրը կազմված է 170 թերթից։ Գրված է երկսյուն, բոլորգրով։ Պահպանակը ունի մագաղաթյա 2 էջ, ուղղագիծ երկաթագրով։ Կազմը` կաշվեպատ տախտակ դրոշմազարդ։ Հիշատակարաններ գրչի՝ 143ր։


== Բովանդակություն ==
Նեմեսիոսի Յաղագս բնութեան մարդոյ։
Գր. Նիւսացւոյ Տեսութիւն ի մարոյ Կազմութիւն։
Լուծումն բնութեան գրոցն։


== Ծանոթագրություններ ==
Լոգան շրջան (Կոլորադո)

Անվան այլ կիրառումների համար տե՛ս՝ Լոգան շրջան (այլ կիրառումներ)Լոգան շրջան (անգլ.՝ Logan County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4779 կմ² է, բնակչությունը՝ 22709 մարդ (2010 թ. տվյալներով)։ Շրջկենտրոնն է Ստերլինգ բնակավայրը։ Կազմավորվել է 1887 թ.։
Կրասովկա (գյուղ, Կրասիլովի շրջան)

Անվան այլ կիրառումների համար տե՛ս՝ ԿրասովկաԿրասովկա (ուկրաիներեն՝ Красівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կրասովկա գյուղում բնակվում էր 175 մարդ։ Բնակավայրը զբաղեցնում է 0,507 կմ² տարածք։ Բնակչության խտությունը կազմում էր 345,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոսկուֆո

Մոսկուֆո (իտալերեն՝ Moscufo), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 3163 մարդ, բնակչության խտությունը կազմում է 158 մարդ/կմ²։ Զբաղեցնում է 20 կմ² մակերես։ Փոստային ինդեքս՝ 65016, հեռախոսային կոդ՝ (+39) 085:
Սուրբ Քրիստոֆերը հարգվում է որպես բնակավայրի հովանավոր սուրբ։ Քաղաքի օրը ամեն տարի նշվում է հուլիսի 25-ին։
Աբբա Պրևո

Անտուան Ֆրանսուա Պրևո, հայտնի է նաև որպես աբբա Պրևո (ֆր.՝ Antoine-François Prévost d'Exiles, ապրիլի 1, 1697(1697-04-01)[…], Էդեն - նոյեմբերի 25, 1763(1763-11-25)[…], Chantilly), 18-րդ դարի ֆրանսիացի խոշորագույն գրողներից, Մանոն Լեսկո վեպի հեղինակ (1731, թարգմանվել է հայերեն)։


== Կենսագրություն ==
1713 թվականին ավարտել է Ճիզվիտական քոլեջը, հետագայում դարձել է վանահայր։ «Աշխարհիկ կյանքից հեռացած տոհմիկ մարդու հիշատակարանը» (հատոր 1-7, 1728-1732), «Մեր օրերի հելլենուհու պատմությունը» (1740) վեպերում հանդես է եկել կրոնական խավարամոլության ու կեղծ բարեպաշտության դեմ, փնտրել է հասարակության «խելամիտ» կառուցման միջոց։ «Անգլիացի փիլիսոփան կամ Կրոմվելի ապօրինի զավակ Կլիվլենդի պատմությունը» (հատոր 1-8, (1731-1739) վեպում վճռվում են «բնական մարդու» խնդիրները՝ քաղաքակրթության հետ ընդհարվելիս, փառաբանվում է բանականությունը։


== «Մանոն Լեսկո» ==
Պրևոյի գլուխգործոցը «Ասպետ դե Գրիյոյի և Մանոն Լեսկոյի պատմությունը» վեպն է («Աշխարհիկ կյանքից հեռացած տոհմիկ մարդու հիշատակարանը» գրքի 7-րդ հատորը), որտեղ նկարագրված է սիրո ողբերգությունը սոցիալական անհավասարության վրա հիմնված հասարակարգում։ Այս գիրքը, որի թեթևաբարո տոնը իշխանությունների կողմից գնահատվել է որպես բարոյականությունը վիրավորող, արգելվել է և այրվել։
Արգելքը վերացվել է 20 տարի հետո՝ 1753 թվականին։ «Մանոն Լեսկոյի» սյուժեով գրվել են օպերաներ, բալետ, այն բազմիցս էկրանավորվել է։ Հայերեն է թարգմանվել 19-րդ դարում (թարգմանիչներ՝ Ստ․ Ոսկանյան, Գր․ Չիլինկիրյան)։


== Ծանոթագրություններ ==


== Արտաքին հղումներ ==
Աբբա Պրևոն գրապահարանում
Կոնստանտինովկա (գյուղ, Կարմասկալինսկի շրջան)

Անվան այլ կիրառումների համար տե՛ս՝ ԿոնստանտինովկաԿոնստանտինովկա (ռուս.՝ Константиновка, բաշկիրերեն՝ Константиновка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1675 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոնոպոլիս

Բոնոպոլիս (պորտ.՝ Bonópolis), համայնք Բրազիլիայում՝ Գոյաս նահանգի կազմում։ Գտնվում է Գոյաս նահագի հյուսիսարևելյան մարզում։ Մտնում է Արագարսասի գավառի կազմի մեջ։ Բնակչությունը կազմում է 2 572 մարդ՝ 2006 թվականի տվյալներով։ Գրավում է 1 628,479 կմ2 տարածք։ Բնակչության խտությունը՝ 1,6 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 29 494 354,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ, կազմում է 11 414,22 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,683 (տվյալները՝ ՄԱԿ-ի զարգացման ծրագրի)
Բուղդադուզի

Բուղդադուզի, ջրհան կայան Հայաստանի Սյունիքի մարզում, նախկին Մեղրու շրջանում, սնուցումը Արաքս գետից, ոռոգում է 31 հեկտար այգիներ։ Բուղդադուզի ջրհան կայանը փոխարինվել է նոր պոմպակայանով և պոմպակայանի վերանորոգում կատարվել է 2014 թ.


== Ծանոթագրություններ ==
Գոռեր

Գոռեր, հնավայր Հայաստանի Լոռու մարզում, Շնող գյուղի մոտ։ 1972 թվականից այստեղ կատարվել են հնագիտական պեղումներ, գտնված Քամոտսարի հարավահայաց լանջում            ամրոցը կապում է Կարմիր գեղ,  Գոռեր,  Ղաշ-խաթալա, Միրզաքար և այլ հնավայրերի հետ։


== Ծանոթագրություններ ==
Կարբալյո (քաղաք)

Կարբալյո (իսպ.՝ Carballo (La Coruña)), քաղաք և համայնք Իսպանիայում, մտնում է Լա-Կորունյայի մեջ, որն էլ իր հերթին մտնում է Գալիսիա ինքնավար համայնքի մեջ։ Համայնքը մտնում է Բերգանտինիոս շրջանի կազմի մեջ։ Տարածքը՝ 187 կմ2։ Բնակչությունը՝ 31149 (2010)։


== Պատկերասրահ ==

		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Լեսնոե (ավան, Զմիյովի շրջան)

Անվան այլ կիրառումների համար տե՛ս՝ ԼեսնոեԼեսնոե (ուկրաիներեն՝ Лісне), ավան Ուկրաինայի Խարկովի մարզի Զմիյովի շրջանում։ Հիմնադրվել է 1817 թվականին։
2001 թվականի տվյալներով Լեսնոե ավանում բնակվում էր 71 մարդ։ Բնակավայրը զբաղեցնում է 0,188 կմ² տարածք։ Բնակչության խտությունը կազմում էր 377,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալեքսանդրովկա (գյուղ, Վլադիմիրովսկի գյուղական խորհուրդ)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Ալեքսանդրովկա գյուղում բնակվում էր 398 մարդ։ Բնակավայրը զբաղեցնում է 1174 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քարի կտրման և ոսկերչական արվեստի պատմության թանգարան

Քարի կտրման  և ոսկերչական արվեստի պատմության թանգարան (ռուս.՝ Музей истории камнерезного и ювелирного искусства), թանգարան Եկատերինբուրգում։ Նմանատիպ պրոֆիլի առաջին թանգարանը Ռուսաստանում, որը ստեղծվել է 1992 թվականին։ Թանգարանը գտնվում է Եկատերինբուրգի պատմական կենտրոնում` Լեռնային գերատեսչության նախկին դեղատան շենքում (ռուս.՝ Аптека горного ведомства, ճարտարապետ`  Միխայիլ Մալախով, 1821-1822 թթ.):


== Պատմություն ==
1992 թվականին Խորհրդային մշակութային ֆոնդի նախագահությունը, Դմիտրի Լիխաչյովի գլխավորությամբ, առաջարկեց  մարզային պետական գավառագիտական թանգարանի գլխավոր պահապան Նադեժդա Պետրովնա Պախոմովային մշակել «Քարի աշխարհ» թանգարանային ծրագիրը։ Ծրագրի արդյունքում որոշվեց գավառագիտական թանգարանի հավաքածուի մի մասի բազայի վրա ստեղծել քարի կտրման, ոսկերչական և նստավորման արվեստի պատմության Ուրալյան թանգարանը։


== Թանգարանի հավաքածու ==
9-րդ դարից մինչև 20-րդ դարի սկզբի ռուսական ոսկերչական արվեստի պատմության թանգարան (Արծաթե սենյակ և  Ոսկու պահոց)։
Եկատերինբուրգի կայսերական նստավորման ֆաբրիկայի (ռուս.՝ Екатеринбургская гранильная фабрика) արտադրանքի հավաքածու
Ուրալյան նստավորման արհեստներ
Ուրալյան ժամանակակից ոսկերչական արվեստ
Քարի կտրման Ուրալյան ժամանակակից արվեստ
Հանքաբանական հավաքածու
Թանգարանի քարի կտրման հավաքածուում պահվում են 1920—1930-ական թվականների ուրալյան տնայնագործների աշխատանքները։ Թանգարանի հավաքածուում ներկայացված են Եկատերինբուրգի կայսերական նստավորման ֆաբրիկայի ավանդույթների շարունակող «Ռուսական փայլաքարեր» ընկերության գործունեության հիմնական ուղղություններն ու ժամանակահատվածները, սկսած 1920- ական թվականներից մինչև 2004 թվականը , երբ ձեռնարկությունը դադարեցրեց գործունեությունը։ Այս շարքում մեծ արժեք են ներկայացնում ԵՆՖ-ում ենթավարպետ, վարպետ, այնուհետև  1950 թվականից «Ռուսական փայլաքարեր»  գործարանի առաջատար քար կտրող Ն. Դ. Տատաուրովի կողմից պատրաստված առարկաների հավաքածուի նմուշները։  Քարերի կտրման ստեղծագործության ժամանակակից հավաքածուում հաշվառված  են շուրջ 300 առարկաներ, որտեղ ներկայացված են շուրջ 30 հեղինակների աշխատանքներ  (Օ. Ն. Ալեքսանդրով, Դմիտրի Նիկոլաևիչ Եմելյանենկո, Ս. Ա. Մատրենին, Ա. Ի. Ժուկով, Վ. Ն. Շիցալով, Լ. Մ. Խալեմին, Յու. Ն. Բախտին, Ն. Ն. Միրյուկ, Օ. Ն. Զագորսկի և ուրիշներ)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2009-12-10 at the Wayback Machine.
Страница музея в интернет энциклопедии современного камнерезного искусства
Здание музея на карте Екатеринбурга с панорамой
Ուլյոտի

Ուլյոտի (ռուս.՝ Улёты), գյուղ Ռուսաստանի Անդրբայկալյան երկրամասի Ուլյոտովսկի շրջանի կազմում։
Բնակչությունը 2002 թվականին գրանցված տվյալներով կազմում էր 6350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յասոն (օպերա)

Անվան այլ կիրառումների համար տե՛ս՝ Յասոն (այլ կիրառումներ)Յասոն ('Giasone), իտալացի երգահան Ֆրանչեսկո Քավալլիի օպերա նախախաղով և երեք գործողությամբ։ Իտալերեն լիբրետտոն Գիացինտո Անդրեա Չիչոնինիի։ Առաջնախաղը կայացել է Վենետիկի Սան Կասիանո թատրոնում (Teatro San Cassiano) 1649 թ. հունվարի 5-ին՝ կառնավալի ժամանակ։ «Յասոնը» 17-րդ դարում առավել կատարվող և ժողովրդականություն վայելող օպերաներից մեկն էր։ Սյուժեն հիմնված է հին հունական հերոս Յասոնի և նրա կողմից ոսկե գեղմը գտնելու նպատակով կատարված ճանապարհորդության վերաբերյալ առասպելների վրա։


== Ծանոթագրություններ ==
Ազնիվ կախարդական

«Ազնիվ կախարդական» (ռուս.՝ «Честное волшебное»), խորհրդային մանկական գեղարվեստական ֆիլմ, որը նկարահանվել է 1975 թվականին ռեժիսոր Յուրի Պոբեդոնոսցևի կողմից։ 


== Սյուժե ==
Մարինան միջին դպրոցական տարիքի աղջիկ է, շատ թեթևամտորեն է վերաբերվում ամեն ինչի և հաճախ է ասում «Այդպես էլ կլինի» արտահայտությունը։ Նրա մորը դա բոլորովին դուր չի գալիս, և նա կատակով բացատրել է աղջկան, որ «Այդպես էլ կլինի» վնասակար և խորամանկ չար կախարդ է։ Մարինան իրականում հանդիպում է այդ կախարդուհուն և որոշում է ազատվել իր անփութությունից և թեթևամտությունից, ինչում նրան օգնում են վարպետ Զնգոցը, վարպետ Սոսինձ, Գայլը և Մաքուր շիթը։


== Դերերում ==
Իրինա Ֆոմինսկայա – Մարինա
Անդրեյ Վերտոգրադով – մարդակեր
Մարգարիտա Ժարովա – փերի
Ելենա Սանաևա – «Այդպես էլ կլինի» չար կախարդ 
Իվան Կոսիխ – Գետաքար, չար կախարդի ծառան
Արթուր Նիշչյոնկին – Կվարց, չար կախարդի ծառան
Յուրի Չեկուլաև – Կայծքար, չար կախարդի ծառան
Ալեքսանդրա Կուդրյավցևա – Մաքուր շիթ
Յուրի Մինին – Վարպետ Զնգոց
Դմիտրի Օռլովսկի – վարպետ սոսինձ
Վլադիմիր Ռազումովսկի – Երկաթաքար
Վալերի Սնեգիրյով – հայր
Թամարա Սովչի – մայր
Գեորգի Սովչիս – Գայլ
Մահմուդ Էսամբաև – Կրակ
Նիկոլայ Գորլով – Այծ
Յակով Բելենկի – Սոսինձ Գումիարաբիկ
Նադեժդա Ռեպինա – մայր Ձմեռ
Յուրի Սորոկին – Մարինայի ընկերը ձմերուկի հետ
Սվետլանա Խարիտոնովա – սոսինձ Վարպետի կլինիկայի մատենավար
Լյուբա Բելյակովա – էպիզոդ
Տանյա Կասատկինա – էպիզոդ
Ալյոշա Կարպունին – էպիզոդ
Օլեգ Մարշև – էպիզոդ
Գալինա Օռլովա – էպիզոդ
Օլգա Կուլիկովա – Օլյա (լուսագրերում նշված չէ)


== Նկարահանող խումբ ==
Բեմադրող նկարիչ՝ Յուրի Պոբեդոնոսցև
Օպերատոր՝ Լև Ռագոզին
Սցենարի և երգերի տեքստերի հեղինակ՝ Վադիմ Կորոստիլյով
Կոմպոզիտոր՝ Մոիսեյ Վայնբերգ


== Ծանոթագրություններ ==


== Արտաքին հղումներ ==
«Ազնիվ կախարդական»(անգլ.) ֆիլմը Internet Movie Database կայքում
Կանգաս դե Օնիս

Կանգաս դե Օնիս (իսպ.՝ Cangas de Onís), մունիցիպալիտետ Իսպանիայում` Աստուրիա պրովինցիայում։ Մունիցիպալիտետը գտնվում է Էլ Օրենտա շրջանում։ Զբաղեցնում է 212,75 կմ2 տարածք։ Բնակչությունը` 6 756 մարդ (2010 թվականի տվյալներով)։


== Արտաքին հղումներ ==
պաշտոնական կայք Archived 2020-03-19 at the Wayback Machine.
Página oficial del Ayuntamiento Archived 2020-03-19 at the Wayback Machine.
Federación Asturiana de Concejos Archived 2012-06-21 at the Wayback Machine.
Խարխափուտ

Խարխափուտ (նաև՝ Խրխափոր), գյուղ Արցախի Հանրապետության Շահումյանի շրջանում։


== Աշխարհագրություն ==
Գյուղը գտնվում է Ներքիշեն ավանից 5 կմ արևելք՝ Սևջուր գետի աջ կողմում՝ ծովի մակերևույթից 780-820 մ բարձրության վրա։ Գյուղում կա նաև նույնանուն վտակ, որը գնալով խառնվում է Գորանի գետակին։


== Պատմություն ==
Գյուղը իր անունը ստացել է համանուն հին գյուղից, որը գտնվում էր ձորի մեջ (փոր=ձոր), գյուղը ժամանակի ընթացքում մի քանի անգամ ամայացել է և նորից վերաշինվել է։
Վերջին անգամ գյուղը դատարկվել է 18-րդ դարի վերջում և նորից բնակեցվել է տեղացի խրխափորցիներով 19-րդ դարի 80-ական թվականներին, և քանի որ երկու գյուղերն էլ գոյատվեում էին միասին, դրանք տարբերելու համար ստացել են Հին և Նոր Խրխափոր անունները։
1894-1895 թվականներին գյուղը պատկանում էր Գրիգոր, Հովսեփ, Գերասիմ, Մելիք, Բեգլարյաններին;
Հայ-թաթարական ընդարումների ժամանակ՝ 1906 թվականի օգոստոսի վերջին, տակնուվրայ արին գյուղը։
1920 թվականին մարտ-ապրիլ ամիսներին գավառի հայաբնակ մյուս գյուղերի նման թաթարներն ամբողջությամբ ավերում են նաև Խրխափորը ( բնակիչները սպանդից ազատվում են փախուստով)
1970-ական թվականներից՝ ադրբեջանական իշխանությունների սաստկացող ազգային խտրական վերաբերմունքի պատճառով գյուղը սկսում է դանդաղ քայքայվել, իսկ 1992 թվականի հունիսի 13-ին ամբողջությամբ կիսում շրջանի հայկական բնակավայրերին բաժին հասած օրհասը և մինչև այժմ գտնվում է ադրբեջանցիների վերահսկողության ներքո։


=== Պատմամշակութային հուշարձաններ ===
Գյուղն ուներ գեղեցիկ քարաշեն եկեղեցի՝ կառուցված Մելիք-Բեգլարյանների կողմից։ Աչքի էր ընկնում նաև Մելիք-Բեգլարյանների առանձնատունը։ Խարխափուտի մոտ գտնվում էր Կողեր կոչված գյուղատեղին, որտեղ կար ավերակ վանք։


== Բնակչություն ==
Մինչև 1880-ական թվականների կեսերը խրխափորցիները բնակվում էին համանուն հին գյուղում, բայց դրանից հետո գրեթե բոլորը նորահիմն նույնանուն գյուղ են փոխադրվել։ 
Խրխափորը գավառի սակավաբնակ գյուղերից էր։ Առավել ծաղկուն շրջանում՝1910-թվականների վերջերին, դատելով վիճակագրական տվյալների համադրումից, ունեցել է մոտ 300 բնակիչ։
1920 թվականի դրությամբ Խրխափորում էր բնակվում Մեծ եղեռնը վերապրած 39 հայ գաղթական (15-տուն), որից 7 տունը Վան քաղաքից էր, 2-ը Շատախ գավառի Խումար գյուղից, 1-ական տուն էլ՝այլ վայրերից։
Գյուղի թվաքանակը ըստ վիճակագրական տվյալների ժամանակագրության աղյուսակի։ 
Խրխափոր գյուղի գլխավոր հատակագիծը ըստ Google Earth-ի՝2009 թվականի արբանյակաին լուսանկարի (գրաֆիկական մշակումը՝ Ա․ Հակոբյան, 2018 թվական) 


== Տնտեսություն ==
Խրխափորցիները զբաղվում էին, անասնապահությամբ, մետաքսագործությամբ, բայց առավելապես այգեգործությամբ զբաղվող խրխափորցիները նաև ցանում էին բամբակ։ 
Գյուղում եղել է պաղլեղի (շիբ) հանք։


== Ծանոթագրություններ ==
Դելֆին (համաստեղություն)

Անվան այլ կիրառումների համար տե՛ս՝ Դելֆին (այլ կիրառումներ)Դելֆին, համաստեղություն հյուսիսային երկնքում, երկնային հասարակածի մոտ։ Ժամակակակից 88 համաստեղություններում մեծությամբ 69-րդ է, նրան դասելով ավելի փոքր համաստեղությունների շարքում։ Դա նաև 2-րդ դարում Պտղոմեոսի նշած 48 համաստեղություններից մեկն է եղել։ Գտնվում է Ալտաիրից փոքր-ինչ հյուսիս արևելք։
Նրա հարևաններն են (սկսելով հյուսիսից և ժամացույցի սլաքների հետ շարժվելով)՝ Աղվեսը, Աղեղը, Արծիվը, Ջրհոսը, Փոքր ձին, և Պեգասը։
Դելֆին համաստեղության իրանը կազմում են α(3,77m),β(3,63m), γ(3,91m) և δ(4,44m) աստղերը, որոնք շեղանկյան նման դասավորված են Ծիր Կաթնի եզրին։ Դելֆին համաստեղության փոքր-ինչ կորացած պոչը վերջանում է ε(4,04m) կապտավուն աստղի մոտ։ γ -ն կրկնակի աստղ է, 3,7m մեծության, դեղին ու սպիտակ բաղադրիչներով և գտնվում է Դելֆինի դնչիկի ծայրին։
Դելֆինի մեջ են գտնվում NGC 6905 մոլորակային միգամածությունը, NGC 7006 և NGC 6934 գնդային աստղաբույլերը, և Gamma Delphini կրկնակի աստղը։


== Լեգենդ ==
Դելֆինը համաստեղության է վերածվել ծովերի տիրակալ Պոսեյդոնի սիրային գործերում«ակտիվ մասնակցություն ունենալու համար»։ Այսպես է պատմում հին հունական լեգենդներից մեկը. իբր թե Պոսեյդոնը մի անգամ տեսել է ծովագուշակ Ներևսի գեղանի դուստր Ամփիտրիտեին իր քույրերի հետ Նաքոս կղզու ափին շուրջպար բռնելիս։ Հմայվել է նրա գեղեցկությամբ ծովերի արքան ու կամեցել է թևավոր երկանիվով նրան տանել դեպի իր ստորջրյա զարմանահրաշ պալատը։ Սակայն Ամփիտրիտեն խույս է տվել ու ապաստան գտել երկինքն իր հզոր ուսերի վրա պահող Ատլասի մոտ։ Երկար է որոնել Պոսեյդոնը Ներևսի դստերն ու չի գտել նրան։ Ծովային խորքերի մեծ տիրակալին իր ծառայությունն է մատուցել Դելֆինը՝ նրան ցույց տալով ապագա տիրուհու ապաստանի տեղը։ Այդ արարքի համար Պոսեյդոնը նրան դասել է երկնային համաստեղությունների շարքում։


== Աղբյուրներ ==
Քրիստոֆեր Հիվյու

Քրիստոֆեր Հիվյու (նորվ.՝ Kristofer Hivju, դեկտեմբերի 7, 1978(1978-12-07), Օսլո, Նորվեգիա), նորվեգացի կինոդերասան, պրոդյուսեր և սցենարիստ, որն առավել հայտնի Է «HBO» ալիքի «Գահերի խաղը» ֆենթեզի հեռուստասերիալում «Տորմունդի վիթխարի մահը» դերով։


== Կենսագրություն ==
Նորվեգացի դերասան Էրիկ Հիվյուի որդին է։ 2004 թվականին ավարտել է Ռուսաստանի թատերական արվեստի ինստիտուտի՝  Դանիայի Օրհուս քաղաքի մասնաճյուղը։
2012 թվականին սկսել է աշխատել Մ. Նայթ Շյամալանի «Մեր թվարկությունից հետո» ֆիլմում։


== Ֆիլմագրություն ==


== Մրցանակներ և անվանակարգեր ==


== Տես նաև ==
Գահերի խաղը (հեռուստասերիալ)


== Ծանոթագրություններ ==
Լա Նավա

Լա Նավա (իսպ.՝ La Nava), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 62 կմ2, բնակչությունը՝ 327 մարդ (2010 թվականի տվյալներով)։ Պրովինցիայի վարչական կենտրոնից գտնվում է 120 հեռավորության վրա։


== Ժողովրդագրություն ==


== Արտաքին հղումներ ==
La Nava
Պերտեն

Պերտեն (ֆր.՝ Pertain), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 368 մարդ, բնակչության խտությունը` 46.70 մարդ/կմ²։ Բնակավայրը զբաղեցնում է 7.88 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 45 կմ արևելք։


== Բնակչություն ==


== Տնտեսություն ==
2010 թվականին ուներ 229 աշխատունակ (15-64 տարեկան)  բնակիչ, որոնցից ակտիվ էին 153-ը, իսկ ոչ ակտիվները` 76։ Ակտիվության ցուցանիշը կազմում է 66,8 %։ 153 աշխատունակ մարդկանցից աշխատել է 140 անձ (78 տղամարդ և 62 կին)։ Գործազուրկ են եղել 13 անձ (4 տղամարդ և 9 կին)։ 76 անաշխատունակներից 20-ը եղել են աշակերտներ կամ ուսանողներ, 23-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստվաժ

Աստվաժ (ռուս.՝ Астваж), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վերխ գետի ձախ ափին՝ 72 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026978
Հիդրոլոգիական ուսումնասիրությունների կոդը - 103002697
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բակշեևո (այլ կիրառումներ)

Բակշեևո, կարող է վերաբերել՝

Բակշեևո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բակշեևո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Վիշևիչի

Վիշևիչի (ուկրաիներեն՝ Вишевичі), գյուղ Ուկրաինայի Ժիտոմիրի մարզի Ռոդոմիշլինսկի շրջանում։ Հիմնադրվել է 1726 թվականին։
2001 թվականի տվյալներով Վիշևիչի գյուղում բնակվում էր 1 538 մարդ։ Բնակավայրը զբաղեցնում է 41334 կմ² տարածք։ Բնակչության խտությունը կազմում էր 37,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոլեսնիկովկա (գյուղ, Կուպյանսկի շրջան)

Անվան այլ կիրառումների համար տե՛ս՝ ԿոլեսնիկովկաԿոլեսնիկովկա (ուկրաիներեն՝ Колісниківка), գյուղ Ուկրաինայի Խարկովի մարզի Կուպյանսկի շրջանում։ Բնակավայրը նախկինում նաև անվանվել է Բոդրևկա։ Հիմնադրվել է 1420 թվականին։
2001 թվականի տվյալներով Կոլեսնիկովկա գյուղում բնակվում էր 476 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 432,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսական հուշարձան (Սոֆիա)

Ռուսական հուշարձան (բուլղար․՝ Руски паметник), հուշարձան Բուլղարիայի մայրաքաղաք Սոֆիայում։ 1877-1878 թվականների Ռուս-թուրքական պատերազմին նվիրված առաջին հուշարձանն է Բուլղարիայում։ Հուշարձանը բացվել է 1882 թվականի հունիսի 29-ին և գտնվում է այն ճանապարհի վրա, որով Օսման Նուրի Փաշան 1877 թվականի դեկտեմբերի 22-ին Սոֆիայից փախել է Պերնիկ։
Հուշարձանը կառուցվել է ռուս ժողովրդի միջոցներով։ Ենթադրվում է, որ հուշարձանը նախագծել  է կամ ճարտարապետ Վոկարը, ով նմանատիպ հուշարձաններ է ստեղծել նաև Դոբրիչում, Պլևենում, Վելիկո Տիռնովոյում, Սվիշտովում, կամ ռուս ճարտարապետ Վլադիմիր Շերվուդը, ով ապրել է Պլևենում։
Հուշարձանն ուղղանկյուն բուրգի տեսքով կոթող է՝ տեղադրված քառաստիճան պատվանդանի վրա։ Հուշարձանի արևելյան կողմի մարմարե ռելիեֆի վրա Ռուսաստանի զինանշանն է և Սուրբ Գևորգի շքանշանը, հուշագիր Ալեքսանդր II-ի հիշատակին։ Մեկ այլ փորագրություն էլ գտնվում է արևմտյան կողմում։
19-րդ դարի վերջում  20-րդ դարի սկզբում հուշարձանը վերածվել է Սոֆիայի այս հատվածի քաղաքաշինական կենտրոնի։ Այսօր այն գտնվում է Սկոբելև և Տոտլեբեն բուլվարների հանգույցում։ Հուշարձանի մոտակայքում են գտնվում Հնգանկյուն հանգույցը, Մակեդոնիայի հրապարակը և Պիրոգով հիվանդանոցը։


== Պատկերասրահ ==

		
		
		
		


== Աղբյուրներ ==
Entsiklopediya na izobrazitelnite izkustva v Balgariya, tom 2. Sofia: Bulgarian Academy of Sciences. 1986.
Սուրբ Էրազմուսի կրակներ

Սուրբ Էրազմուսի (Էրազմոսի, Էլմի) կրակներ, լուսային բռնկումներ են փնջերի ձևով կամ թագաձև։ Առաջանում են բարձր օբյեկտների ծայրերին՝ (կայմերի, ժայռերի, միայնակ ծառերի) մթնոլորտում էլեկտրական բարձր դաշտի առկայությամբ։ Առաջանում են, երբ մթնոլորտում էլեկտրական դաշտը մոտ 500 Վ/մ կամ ավելի բարձր է։ Հաճախ առաջանում է ամպրոպի ժամանակ, կամ նրանից առաջ և ձմռանը բքից առաջ։
Երևույթն անունն ստացել է կաթոլիկ սուրբ, նավաստիների հովանավոր Էրազմուսի անունից։ Էրազմուսի կրակների հայտնվելը նավաստիներին հաջողություն էր խոստանում, իսկ վտանգի ժամանակ՝ փրկություն։
Հաճախ բռնկումն առաջանում է հրաբխային մոխրի միջով թռչող ինքնաթիռի երեսապատման թիթեղի վրա։


== Ծանոթագրություններ ==
Գրուշևկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ԳրուշևկաԳրուշևկա (ուկրաիներեն՝ Грушівка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1683 թվականին։
2001 թվականի տվյալներով Գրուշևկա գյուղում բնակվում էր 1 150 մարդ։ Բնակավայրը զբաղեցնում է 0,002 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայոց ցեղասպանության հուշարձան (Կարակաս)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Վենեսուելայի Կարակաս քաղաքի Սուրբ Գրիգոր Լուսավորիչ եկեղեցու տարածքում։


== Պատմություն ==
Հուշարձանը նվիրված է Հայոց Ցեղասպանության զոհերի հիշատակին։ Կառուցվել է Գոգիկյան, Զարիկյան ընտանիքների և տեղի հայ համայնքի անդամների ջանքերով 2002 թվականի ապրիլի 24-ին։ Հուշարձանին իսպաներենով մակագրված է. 

։


== Ծանոթագրություններ ==
Հիլլերոդ (քաղաք)

Հիլլերոդ (դան․՝ Hillerød), քաղաք Դանիայում։ 


== Պատմություն ==
Հիլլերոդ քաղաքը հիմնադրվել է վաղ միջնադարում։ Քաղաքի անունն առաջին անգամ հիշատակվել է 1552 թվականին որպես Hylderødz, որը կազմված է արական Hildi անձնանունից և rød ածանցից և նշանակել է «մաքրություն անտառում»։
1772-1908 թվականներին Հիլլերոդն անվանվել է Ֆրեդերիկսբորգ՝ ի պատիվ համանուն դղյակի։
1778 թվականին հիմնադրվել է առաջին քաղաքային խորհուրդը, իսկ քաղաքի զինանշանը, որի վրա պատկերված է ծաղկուն հնամյա ծառ, ստեղծվել է 1787 թվականին։


== Աշխարհագրություն ==
Հիլլերոդ քաղաքը գտնվում է Հյուսիսային Զելանդիայի կենտրոնում՝ Կոպենհագենից 30 կմ դեպի հյուսիս։ Քաղաքը Հիլլերոդ կոմունայի վարչական կենտրոնն է և Դանիայի Մայրաքաղաքային տարածաշրջանի գլխավոր քաղաքը։
Այստեղ է գտնվում Ֆրեդերիկսբորգ դղյակը, որը Վերածննդի դարաշրջանի ամենամեծ շինություններից մեկն է Հյուսիսային Եվրոպայում։
Դղյակը կառուցվել է Ֆրեդերիկսբորգ լճի երեք կղզիների վրա։


== Պատկերասրահ ==

		
		
		
		


== Քույր քաղաքներ ==
 Ֆինլանդիա Լովիյսա
 Իսլանդիա Օուլաֆսֆյորդուր
 Նորվեգիա Հորտեն
 Լեհաստան Ստարոգարդ Գդանսկի
 Շվեդիա Կարլսկրունա
 Հունգարիա Գոդոլլո


== Ծանոթագրություններ ==
Ալբիստանի լեռնաշղթա

Անվան այլ կիրառումների համար տե՛ս՝ Ալբիստան (այլ կիրառումներ)Ալբիստան, Ալպիսթան, Ալպիստան, Խոզանդաղ, լեռնաշղթա Լեռնային Կիլիկիայում, Մարաշի շրջանում, Կիլիկյան Տավրոս համակարգում։ Ծալքավոր է, Ալպերի հասակի։


== Ծանոթագրություններ ==
Ռիչարդ Ֆարնսուորթ

Ռիչարդ Ուիլյամ Ֆարնսուորթ (անգլ.՝ Richard William Farnsworth սեպտեմբերի 1, 1920(1920-09-01), Լոս Անջելես, Կալիֆոռնիա, ԱՄՆ - հոկտեմբերի 6, 2000(2000-10-06), Lincoln, Լինկոլն շրջան, Նյու Մեքսիկո, ԱՄՆ), ամերիկացի դերասան և կասկադյոր, որը սկսել է նկարահանվել 1937 թվականից, սակայն ծերության տարիներին առավել մեծ ճանաչման է հասել «Կողոպտիչ» (1982) և «Հասարակ պատմություն» (1999) ֆիլմերի շնորհիվ, որոնց գլխավոր դերերի համար առաջադրվել է «Օսկար» մրցանակի։


== Կենսագրություն ==
Ֆարնսուորթը ծնվել է Կալիֆոռնիա նահանգի Լոս Անջելես քաղաքում։ Նրա հայրը եղել է ինժեներ, իսկ մայրը՝ տնային տնտեսուհի։ Հայրը մահացել է, երբ Ռիչարդը 7 տարեկան էր։ Նա մոր, երկու քույրերի և հորաքրոջ հետ ապրել է Լոս Անջելեսի կենտրոնում։
Կինոյում կարիերան սկսվել է այն բանից հետո, երբ նրան առաջարկել են կասկադյորի աշխատանք՝ օրական 7 դոլար աշխատավարձով՝ գումարած ճաշ։ 1963 թվականից նկարահանվել է ֆիլմերում, որտեղ, խաղալով հեծյալի դերում, կատարել է տարբեր հնարքներ։ Սակայն մինչև 1963 թվականը նրա անունը չի նշվել ոչ մի տիտրում։ Բառերով առաջին դերը կատարվել է 1976 թվականին «Դքսուհին և կեղտոտ աղվեսը» ֆիլմում, որի տիտրերում նա նշվել է որպես Դիկ Ֆարնսուորթ։ Դերասանի մասնակցությամբ ֆիլմերի մեծ մասը, անշուշտ, եղել է վեստերներ։ Նա նաև խաղացել է հեռուստասերիալներում։ 1978 թվականին «Մոտենում է հեծյալը» ֆիլմում կատարած երկրորդ պլանի լավագույն դերի համար առաջին անգամ առաջադրվել է «Օսկար» մրցանակի։ Սակայն իրական հայտնիությունը նա ստացել է «Կողոպտիչ» կանադական արտադրության ֆիլմից հետո, որտեղ խաղացել է հայտնի ավազակ Բիլ Մայների դերը, որի  համար ստացել է «Genie Award»: Թերևս առավել հայտնի է Դեյվիդ Լինչի «Հասարակ պատմություն» իր մանակցությամբ ֆիլմով, որը հիմնված է իրական դեպքերի վրա։ 73-ամյա Էլվին Սթրեյթի դերը կատարելու համար նա արժանացել է ևս մեկ «Օսկար» մրցանակի անվանակարգի, այս անգամ՝ տղամարդու գլխավոր դերի համար։ Ֆարնսուորթը նաև երեք անգամ առաջադրվել է «Ոսկե գլոբուս» մրցանակի։ Հոլիվուդյան փառքի ծառուղում կա իր՝ Ֆարնսուորթի աստղը։


=== Անձնական կյանք ===
1947 թվականին նա ամուսնացել է Մարգարեթ Հիլի (1919-1985) հետ, որի հետ ապրել է 38 ամուսնական տարի։ Նա դարձել է իր երկու երեխաների՝ Դայմոնդի և Միսիի մայրը։ Կնոջ մահից հետո տեղափոխվել է Լինքոլնում գտնվող իր 60 ակր տարածքով ագարակը (240,000 մ²)։ Իր կյանքի վերջում Ֆարնսուորթը նշանվել է նավամատուցողուհի Ջուլի վան Վալինի հետ, որը նրանից փոքր էր 35 տարի։ 1999 թվականին նրա մոտ ախտորոշվել է ոսկրի քաղցկեղի վերջին փուլ։ Չդիմանալով հիվանդության տառապանքներին՝ նա իր ագարակում կրակել է իր վրա։ Նա թաղվել է Լոս Անջելեսի Ֆորեստ Լաուն գերեզմանատանը, իր կնոջ՝ Մարգարեթի կողքին։


== Ֆիլմագրություն ==


== Ծանոթագրություններ ==


== Արտաքին հղումներ ==
Richard Farnsworth’s Gravesite
Richard Farnsworth: The Man Who Talked Straight Archived 2012-02-07 at the Wayback Machine.
Cowboy’s Way (Remembering Richard Farnsworth) Archived 2012-05-16 at the Wayback Machine.
1998 Des Moines Register Article
Profile Datacd(չաշխատող հղում)
Թամզին Մերչանտ

Թամզին Մերչանտ (անգլ.՝ Tamzin Merchant, մարտի 4, 1987(1987-03-04), Haywards Heath, Արևմտյան Սասեքս, Անգլիա, Միացյալ Թագավորություն), բրիտանացի դերասանուհի։


== Կենսագրություն ==
Ծնվել է Անգլիայի Սուսեքս կոմսությունում, որոշ ժամանակ ապրել է Դուբայ քաղաքում։ Սովորել է Վինդլշամ Հաուս մասնավոր դպրոցում (Սուրեյ կոմսություն) և Բրայթոնյան քոլեջում։ 2007-2012 թվականներին սովորել է Քեմբրիջի համալսարանի Հեմերթոն քոլեջում։ Հետաքրքրվում է պոեզիայով, նրա գրած երկու բանաստեղծությունները հրապարակվել են Platforms Magazine ամսագրում։
Մեծ էկրաններին առաջնաելույթը կատարել է 2005 թվականին, կատարելով Ջորջիանա Դարսիի դերը «Հպարտություն և նախապաշարմունք» ֆիլմում։ Նրա ամենահայտնի դերերից մեկը դարձել է Քեթրին Գովարդը, որը նա կատարել է «Թյուդորներ» հեռուստասերիալի երրորդ և չորրորդ  եթերաշրջաններում։
2009 թվականի օգոստոսին հայտարարվել է, որ դերասանուհին պետք է կատարի Դեյներիս Թարգարիենի դերը «Գահերի խաղը» հեռուստասերիալում՝ նկարահանված Սառույցի և կրակի երգ գրքի հիման վրա, բայց որոշակի ժամանակ անց HBO հեռուստաալիքի ներկայացուցիչները հաստատել են, որ Թամզին Մերչանտը լքել է նախագիծը։
2010 թվականի մարտին հայտնի է դարձել, որ Թամզին Մերչանտը երկրորդական դերով հանդես է գալու Շարլոտա Բրոնտեի «Ջեյն Էյր» վեպի հիման վրա նկարահանված ֆիլմում։ Ֆիլմը ցուցադրության մեջ հայտնվել է  2011 թվականին։ Նույն թվականին նրա մասնակցությամբ թողարկվեցին երկու այլ ֆիլմեր՝ Stainless Steel և Red Faction: Origins:
2014-2017 թվականներին «Սալեմ» հեռուստասերիալում կատարել է հիմնական դեր։


== Ֆիլմագրություն ==


== Ծանոթագրություններ ==


== Արտաքին հղումներ ==
Կանգռու (գյուղ, Հալինգա շրջան)

Անվան այլ կիրառումների համար տե՛ս՝ ԿանգռուԿանգռու (էստ․՝ Kangru), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 13 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մ.թ.ա. 197


== Դեպքեր ==


== Ծնունդներ ==


== Մահեր ==
Ժու սու Մոնժու

Ժու սու Մոնժու (ֆր.՝ Jou-sous-Monjou), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 18.18 մարդ/կմ²։ Բնակավայրը զբաղեցնում է 6.16 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 18 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 82 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 27։ Ակտիվության ցուցանիշը կազմում է 67,1 %։ 55 աշխատունակ մարդկանցից աշխատել է 49 անձ (26 տղամարդ և 23 կին)։ Գործազուրկ են եղել 6 անձ (3 տղամարդ և 3 կին)։ 27 անաշխատունակներից 6-ը եղել են աշակերտներ կամ ուսանողներ, 14-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրիայով ապուր

Կրիայով ապուր, կրիայի մսով, սովորաբար կանաչ, կոկորդիլոսատիպ, մեծ գլխով կամ հեռավոր արևելյան կրիաների մսով։


== Բաղադրությունը ==
Սա ծանր, թանձր ապուր է շագանակագույն գույնով։ Կրիայի միսը՝ շերտերի կտրտած, եփել 3-4 ժամ աղաջրի մեջ։ Ռուսաստանում, ստացված արգանակը համադրում են տավարի, հորթի, հավի մսի հետ, կամ էլի ավելացնում են կրիայի միս։ Ապուրին ցանկալի թանձրություն տալու համար օգտագործում են կարտոֆիլի օսլա։
Ասիական երկրներում, ինչպիսիք են Սինգապուրը, կրիայի ապուրը համարվում է դելիկատես չինական խոհանոցի համար և ունի հարուստ բուսական բուրմունք։


== Պատմություն ==
Կրիայով ապուրը շատ իրավասություններում անօրինական է, քանի որ կրիայի շատ տեսակներ վտանգված են, ուստի արգելվում է որսալ։


== Կեղծված կրիայով ապուր ==
Անգլիախոս երկրներում տարածված է կրիայի ապուրի իմիտացիան (անգլ. ՝ Mock turtle ապուր), այն պատրաստվում է հորթի մորթուց (ուղեղից, սմբակներից, ներքին օրգաններից)։


== Պատմական փաստեր ==
ԱՄՆ նախագահ Ուիլյամ Հովարդ Թաֆթը կրիայով ապուրի մեծ երկրպագու էր և նույնիսկ ուներ խոհարար ՝ այս ուտեստի պատրաստման մասնագետ։


== Պատկերասրահ ==
441

441 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 441 թվականն է, 
V դարի 41-րդ տարին։


== Դեպքեր ==


== Ծնունդներ ==


== Մահեր ==
Սոկոլովո (ֆիլմ)

«Սոկոլովո» (ռուս.՝ «Соколово»), կինոռեժիսոր Օտակար Վավրայի խորհրդային-չեխոսլովակյան գեղարվեստական ֆիլմը։ Ֆիլմը եռերգության երկրորդ մասն է, որը ներառում է նաև «Դավաճանության օրեր» և «Պրահայի ազատագրումը» ֆիլմերը։


== Սյուժե ==
Ֆիլմի իրադարձությունները տեղի են ունենում Հայրենական մեծ պատերազմի ժամանակ։ 1942 թվականին Բուզուլուկում Չեխոսլովակիայի կամավոր քաղաքացիներից ձևավորվում է Չեխոսլովակիայի գումարտակը՝ Լյուդվիգ Սվոբոդայի հրամանատարության ներքո։
Չեխոսլովակիայի հայրենասերները ակտիվորեն գործում են նաև Չեխոսլովակիայում․ 1942 թվականի մայիսին Պրահայի արվարձանում տեղի ընդհատակայինները հաջող մահափորձ են կատարում Չեխիայի ֆաշիստական կուսակալ Ռեյնհարդ Հեյդրիխի դեմ։ Վերջինիս հուղարկավորության օրը ֆաշիստական պատժիչները վրեժխնդրության ակցիա են կազմակերպում Լիդիցե գյուղում․ գնդակահարում են բոլոր տղամարդկանց, իսկ կանանց ուղարկում համակենտրոնացման ճամբար։ Լի վճռականությամբ և հնարավորինս շուտ ֆաշիստներից վրեժ լուծելու ցանկությամբ՝ գումարտակի մարտիկները խնդրում են իրենց ուղարկել ճակատ։
1943 թվականի հունվարին մարտական դրոշի հանդիսավոր հանձնումից հետո զորամասն ուղարկում են ռազմաճակատ։ Փետրվարին ուժեղ սառնամանիքի պայմաններում գումարտակը 350 կմ քայլարշավ է կատարում Վալույկի կայանից մինչև Խարկով։ 1943 թվականի մարտի 8-ին Սոկոլովո գյուղի մոտ մղված մարտում, կռվելով խորհրդային զորամասերի հետ, Չեխոսլովակիայի գումարտակը ստանում է իր մարտական մկրտությունը։


== Դերերում ==
Լադիսլավ Խուդիկ – Լյուդվիգ Սվոբոդա 
Բոգուշ Պաստորեկ – Կլեմենտ Գոտվալդ  
Մարտին Շտեպանեկ – Օտակար Յարոշ  
Յուրի Սոլոմին – գեներալ Շաֆարենկո  
Վլադիմիր Սամոյլով – գեներալ-լեյտենանտ  
Նիկոլայ Երյոմենկո (ավագ) – փոխգնդապետ Զագոսկին  
Շտեֆան Կվիետիկ – Իգնատ Շպիգել  
Յան Կանիզա – Վացլավ Ռատայ  
Ռուդոլֆ Ելինեկ – Անտոնին Սոխոր  
Լադիսլավ Լակոմի – Գուգո Ռեդիշ  
Էմիլ Գորվատ – եֆրեյտոր Դանիշ  
Ռենատա Դոլեժելովա – Անկա Կադլեցովա  
Գելենա Կուխարիկովա – Բետա Պրեկոպովա  
Իրժի Կրամպոլ – Կարել Գորակ  
Յարոսլավ Տիխա – Բոժենա Գորակով  
Յարոսլավ Ռոզսվիլ – Անտոնին Գորակ  
Վիտեզլավ Յանդակ – Ստանիսլավ Գորակ 
Լև Իվանով – արտաքին գործերի ժողկոմի տեղակալ  
Իվան Ռիժով – գնդապետ Բիլյուտին  
Յուրի Նազարով – ավագ լեյտենանտ Ֆիլատով  
Սեմյոն Մորոզով – ավագ-հրետանավոր  
Լոյուբով Սոկոլովա – ուսուցիչ  
Ռաիսա Պիրոժենկո – տանտիրուհի  
Ժաննա Պրոխորենկո – տանտիրուհու քույրը  
Գենադի Յուխտին – վիրավոր ավագ լեյտենանտ  
Իրժի Պլեսկոտ – Էդվարդ Բենեշ  
Վլադիմիր Ռաժ – գեներալ Ինգր  
Հանիո Հասսե – Ռեյնհարդ Հեյդրիխ  
Գ. Ցիշով – Կառլ Գերման Ֆրանկ  
Ալեքսեյ Չեռնով – մեխանիկՆկարահանումներին մասնակցել են Կիևի և Մոսկվայի ռազմական օկրուգների զորքերը և Չեխոսլովակիայի ժողովրդական բանակի մի մասը (տեղեկատվությունը ներկայացված է ֆիլմի լուսագրերի հիման վրա)։


== Ծանոթագրություններ ==


== Արտաքին հղումներ ==
Ֆիլմը mosfilm.ru կայքում
Սերվերա (Լիեդա)

Սերվերա (իսպ․,բասկ․,կատ․՝ Cervera), մունիցիպալիտետ Իսպանիայում, Լիեդա նահանգում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Զբաղեցնում է 55․2 կմ2 տարածք։ Բնակչությունը 9361 մարդ (2010 թվականի տվյալներով)։


== Արտաքին հղումներ ==
Página web del Ayuntamiento de Cervera
Museo de Cervera
Información de la Generalitat de Catalunya Archived 2007-09-26 at the Wayback Machine.
(6889) 1971 RA

(6889) 1971 RA, աստերոիդ աստերոիդների հիմնական գոտում։ Հայտնաբերվել է 1971 թվականի սեպտեմբերի 15-ին Կառլոս Տոռեսի և Ջ. Պետիտի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,202144 ա. մ., առավելագույնը մոտենում է 1,7692 ա. մ. հեռավորության վրա և հեռանում 2,6351 ա. մ.։ Արեգակի շուրջ մեկ ամբողջական պտույտ է կատարում 1193,62 երկրային օրվա ընթացքում, իր ուղեծրով շարժվելով միջինում 0,301603 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6889) 1971 RA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)